Ego P... abbas sancti Benigni, et ego R... decanus capelle ducis Diuionensis notum facimus uniuersis presentem paginam inspecturis, quod Johannes de Castellione, et Goolins burgenses Diuionis in nostra presentia constituti omne debitum quod pro Petro Estace defuncto reclamabant in ecclesia sancti Stephani Diuionis uel in menbris eiusdem ecclesie quitauerunt, et si forte alique littere apparerent super hoc nullius essent ualoris nulliusque momenti preterea supradictus Joannes, in perpetuam dedit et concessit elemosinam iam dicte ecclesie beati Stephani quicquid iuris habebat uel habere debuerat in manso Merilot sito iuxta domum lapideam Galteri Bellute. In cuius rei testimonium ad preces supra nominatorum Johannis uidelicet et Goolin sigillorum nostrorum munimine presentem paginam roboramus actum est anno domini m° cc° vicesimo octauo.